Uels malikasi Diananing oʻlimi

Diana vafot etganida 36 yoshda boʻlgan. Uning oʻlimi Buyuk Britaniyada va butun dunyoda misli koʻrilmagan qaygʻuga sabab boʻlgan va uning dafn marosimini taxminan 2,5 milliard kishi tomosha qilgan. Qirollik oilasining Diananing oʻlimiga munosabat bildirgani matbuotda tanqidlarga uchragan. Jamiyatning Dianaga boʻlgan qiziqishi hali-hanuz yuqoriligicha qolmoqda va u oʻlimidan keyingi yillarda ham muntazam ravishda matbuotda yoritilib borilmoqda.

 Halokatdan oldingi voqealar 
link=//upload.wikimedia.org/wikipedia/commons/thumb/d/d6/Mercedes_W140_front_20070609.jpg/220px-Mercedes_W140_front_20070609.jpg|thumb| Halokatga uchraganiga o‘xshash Mercedes-Benz W140 S-Class|212x212px
link=//upload.wikimedia.org/wikipedia/commons/thumb/0/0b/Alma_tunnel_Paris.jpg/220px-Alma_tunnel_Paris.jpg|thumb| Pont de l’Alma tunneliga kirish (1998-yil koʻrinishida), Diana ogʻir jarohat olgan joy.|212x212px
1997-yil 30-avgust, shanba kuni Diana Sardiniyani shaxsiy samolyotda tark etgan va biznesmen Muhammad Al-Fayedning oʻgʻli misrlik kino prodyuseri Dodi Fayed bilan Parijga kelgan. Oldingi toʻqqiz kunni Fransiya va Italiya Rivierasida Mohamedning Jonikal yaxtasida birga oʻtkazishgan. Shuningdek, ular Londonda ham toʻxtab oʻtishgan. hamda ular Londonda tunashni rejalashtirilgan. Mohamed Parijdagi Ritz mehmonxonasining egasi boʻlgan. U Champs Elysees xiyoboni yaqinidagi Arsène Xoussaye koʻchasidagi kvartirada istiqomat qilgan.

Ritz xavfsizlik boʻlimi boshligʻining oʻrinbosari Anri Pol paparazzilarni chalgʻitish maqsadida qoʻshimcha 1996-yildagi Mercedes-Benz W140 S-Class mashinasini mehmonxonadan chiqib ketishini rejalashtirgan. Ritzdan birinchi boʻlib Vendome maydonining asosiy kirish joyidan chalgʻituvchi mashina chiqib ketgan va koʻplab fotosuratchilarni oʻziga tortgan. Diana va Fayed keyin mehmonxonaning orqa kirish eshigidan, 31-avgust kuni soat 00:20 atrofida (30-avgust UTC 22:20) Arsen Hussaye ko‘chasidagi kvartiraga qarab yoʻl olishhgan. Ular mehmonxona oldida kutib turgan o‘ttizga yaqin fotosuratchilardan qochish uchun shunday yoʻl tutishgan. Mashinaning orqa oʻrindigʻida Diana va Fayed boʻlib, Fayed oilasining shaxsiy himoya guruhi aʼzosi Trevor Ris-Jons (oʻng) old yoʻlovchi oʻrindigʻida boʻlgan. Mashina yoʻlovchilari xavfsizlik kamarlarini taqmagan holda Plas de l’Alma yer osti oʻtish joyiga borishgan. Biograf Endryu Mortonning soʻzlariga koʻra, avtomobil haydovchisi ichib, haydash uchun qonuniy chegaradan uch marta ortiqroq alkogol qabul qilgan va halokatli voqea sodir boʻlishidan oldin giyohvand moddalar aralashmasini qabul qilganligi aniqlangan.

 Halokat 
link=//upload.wikimedia.org/wikipedia/commons/thumb/d/d3/Correspondence_regarding_death_of_Diana%2C_Princess_of_Wales_%281997%29_%2820393151714%29.jpg/220px-Correspondence_regarding_death_of_Diana%2C_Princess_of_Wales_%281997%29_%2820393151714%29.jpg|thumb| Diananing oʻlimiga oid Yangi Zelandiya hukumatining rasmiy yozishmalari|212x212px
link=//upload.wikimedia.org/wikipedia/commons/thumb/b/bb/Flamme_de_la_Libert%C3%A9_Place_de_l%27Alma_2017-09-01_3.jpg/220px-Flamme_de_la_Libert%C3%A9_Place_de_l%27Alma_2017-09-01_3.jpg|thumb| Ozodlik olovi – Diananing norasmiy yodgorligi (Parij). Diana vafotining 20 yilligining ertasiga.Soat 00:23 da Pol Pont de l’Alma yer osti oʻtish joyiga kiraverishda mashina haydovchisi boshqaruvni yoʻqotib, mashina yonidan o‘tib ketayotgan Fiat rusumli avtomashinani urib yuborgan va keyin ikki qatorli qatnov qismining chap tomoniga burilib, tomni ushlab turgan o‘n uchinchi ustun bilan to‘qnashib ketgan. Mashina tunnelning tezlik 50 km/soat (31 mil/soat) chegarasidan ikki barobar ortiq, taxminiy 105 km/soat tezlikda harakatlanganJohn Stevens, Baron Stevens of Kirkwhelpington p. 41.. Keyin aylanib, tunnelning tosh devoriga orqaga urilgan va to‘xtab qolgan. Toʻqnashish natijasida avtomobilning old yarmiga jiddiy zarar yetgan. Halokatdan ko‘p o‘tmay yetib kelgan guvohlar tutun chiqqanini aytishgan. Guvohlar, mototsikldagi fotosuratchilar „Mersedes sedanini tunnelga kirishidan oldin urib yuborishganini“ aytishgan.

 Oqibati 
Politsiya voqea sodir boʻlganidan taxminan oʻn daqiqa oʻtib, soat 00:30 da yetib kelgan. Besh daqiqadan soʻng tez yordam mashinasi voqea joyiga kelgan. „France Info“ radiosining xabar berishicha, bir fotosuratchi voqea joyidan dahshatga tushgan guvohlar tomonidan kaltaklangan. Fotosuratchilarning besh nafari bevosita hibsga olingan. Keyinroq yana ikki kishi hibsga olingan va yigirmaga yaqin plyonka fotograflardan olib qoʻyilgan. Voqea joyiga o‘t o‘chiruvchilar ham yetib kelgan hamda jabrlanganlarni olib chiqishda yordam berishgan.

Ris-Jons hushida boʻlganida, yuzida koʻplab jiddiy jarohatlar va bosh kontuziyasi boʻlgan. Old yoʻlovchilarning xavfsizlik yostiqchalari normal ishlagan. Oʻng orqa yoʻlovchi oʻrindigʻida oʻtirgan Diana ham hushini yoʻqotmagan boʻlgan. Oʻir jarohat olgan Diana qayta-qayta „Oh, Xudoyim“ deb ovoz chiqargan va politsiya odamlarni itarib yuborganidan keyin: „Meni tinch qoʻying“ deb aytgan. 2007-yil iyun oyida 4-kanalning „Diana: Tunneldagi guvohlar“ hujjatli filmi Dianaga birinchi bo‘lib xizmatdan tashqari shifokor Frederik Mailliez yordam koʻrsatganini taʼkidlagan. Mailliez Diananing tashqi jarohatlari yoʻqligi, ammo shokda ekanligini aytgan. Soat 01:00 da mashinadan olib chiqilganidan soʻng, uning yuragi toʻxtab qolgan va tashqi kardiopulmoner reanimatsiyadan soʻng uning yuragi yana ura boshlagan. Diana 01:18 da SAMU tez yordam mashinasiga koʻchirilgan hamda 01:41 da voqea joyini tark etgan. Diana Pitie-Salpetrier kasalxonasiga 02:06 da olib kelinganJohn Stevens, Baron Stevens of Kirkwhelpington pp. 525-527..

Fayed chap orqa yoʻlovchi oʻrindigʻida oʻtirgan va koʻp oʻtmay vafot etgani eʼlon qilingan. Pol ham vayronalar ostidan olib tashlanganida oʻlgan deb aytilgan. Ularning ikkalasi ham kasalxonaga emas, toʻgʻridan-toʻgʻri Médico-Légal institutining Parijdagi oʻlikxonasiga olib ketilgan. Keyinchalik Polning qonida alkogol miqdori bir litr qon uchun 1,75 grammni tashkil etgani aniqlangan. Bu esa Fransiyadagi qonuniy chegaradan taxminan 3,5 baravar koʻpligini anglatadi (Kanada, AQSh va Buyuk Britaniyadagi qonuniy chegarada taxminan 2,2 baravarga teng).

Uning hayotini saqlab qolishga urinishlariga qaramay, Diananing jarohatlari juda keng boʻlgan, shuningdek, ichki yurak massaji muvaffaqiyatsiz yakunlangan. Uning yuragi koʻkrakning oʻng tomoniga siljigani, bu esa oʻpka venasini va perikardni yirtib yuborganini anglatgan. Diana soat 03:00 da kasalxonada vafot etgan. Anestezist Bruno Riu kasalxonada oʻtkazilgan matbuot anjumanida soat 06:00 da uning oʻlimi haqida eʼlon qilgan.

Oʻsha kuni ertalab Fransiya Bosh vaziri Lionel Jospin va Ichki ishlar vaziri Jan-Pyer Chevenement kasalxonaga tashrif buyurishgan. Soat 17:00 atrofida Diananing sobiq turmush oʻrtogʻi, Uels shahzodasi Charlz va uning ikki katta opasi, ledi Sara Makkorkuodeyl va xonim Jeyn Fellows Parijga yetib kelishgan. Guruh Fransiya prezidenti Jak Shirak bilan birga kasalxonaga tashrif buyurgan va uning hayotini saqlab qolishga harakat qilgani uchun shifokorlarga minnatdorchilik bildirgan. Shahzoda Charlz oʻsha kuni Diananing jasadini Buyuk Britaniyaga kuzatib qoʻygan. Ular RAF Northoltga qoʻnishgan va Qirolichaning rangli otryadi aʼzolari uning tobutini ermin chegarasi bilan qirollik shtandarti oʻralgan tobutni dafn mashinasiga oʻtkazishgan. Uning qoldiqlari oʻlimdan keyingi ekspertiza uchun Londondagi Hammersmit va Fulxem oʻlikxonasiga olib borilgan.

Ommaviy axborot vositalarining dastlabki xabarlariga koʻra, Diananing mashinasi 120 km/soat tezlikda ustun bilan toʻqnashgan va tezlik oʻlchagichning ignasi oʻsha holatda tiqilib qolgan deb xabar berishgan. Keyinroq avtomobilning toʻqnashuvdagi tezligi 95–110 km/soat ekanligi eʼlon qilingan. 1999-yilda fransuz tekshiruvi Mercedes tunnelda boshqa avtomobil (oq Fiat Uno) bilan aloqa qilgan degan xulosaga kelgan. Fiat haydovchisi shaxsi esa aniqlanmay qolib ketgan. Koʻpchilik haydovchi Le Van Tan deb hisoblashganMartyn Gregory Diana: The Last Days, Random House, 2010, p.70.

Britaniya Tashqi ishlar vaziri Robin Kuk, agar halokat qisman paparatsilar tomonidan taʼqib qilinganida sodir boʻlgan boʻlsa, bu „ikki barobar fojiali“ boʻlar edi deb taʼkidlagan. Diananing ukasi Erl Spenser ham uning oʻlimida tabloid ommaviy axborot vositalarini ayblagan. Fransiyada oʻn sakkiz oylik sud tergovi 1999-yilda halokatga mast holatda katta tezlikda boshqaruvni yoʻqotib qoʻygan Pol sabab boʻlgan degan xulosaga kelgan.
 Manbalar